Document ID: 32009R0967

NARIADENIE KOMISIE (ES) č. 967/2009
z 15. októbra 2009,
ktorým sa mení a dopĺňa nariadenie Komisie (ES) č. 1418/2007 o vývoze na zhodnotenie určitého odpadu do určitých nečlenských krajín OECD
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (1), a najmä na jeho článok 37 ods. 2 tretí pododsek,
po porade s príslušnými krajinami,
keďže:
Komisii boli doručené odpovede z Čiernej Hory, Nepálu, Srbska a Singapuru na jej písomnú žiadosť o písomné potvrdenie, že odpad uvedený v prílohe III alebo IIIA k nariadeniu (ES) č. 1013/2006, ktorého vývoz nie je podľa článku 36 uvedeného nariadenia zakázaný, je možné vyvážať zo Spoločenstva na použitie v týchto krajinách, a o uvedenie prípadného kontrolného postupu, ktorý budú uvedené krajiny dodržiavať. Komisii boli takisto doručené ďalšie údaje týkajúce sa Hong Kongu, Indonézie a Ukrajiny. Aby sa tieto skúsenosti zohľadnili, mala by sa príloha k nariadeniu Komisie (ES) č. 1418/2007 (2) zmeniť a doplniť,
PRIJALA TOTO NARIADENIE:
Článok 1
Článok 1a nariadenia (ES) č. 1418/2007 sa nahrádza takto:
„Článok 1a
Odpovede doručené Komisii v nadväznosti na písomnú žiadosť v súlade s prvým pododsekom článku 37 ods. 1 nariadenia (ES) č. 1013/2006 sa uvádzajú v prílohe.
Ak je v prílohe uvedené, že krajina nezakazuje určitú prepravu odpadu, ani neuplatňuje postup predchádzajúceho písomného oznámenia a súhlasu podľa článku 35 uvedeného nariadenia, použije sa na takúto prepravu obdobne článok 18 uvedeného nariadenia.“
Článok 2
Príloha k nariadeniu (ES) č. 1418/2007 sa mení a dopĺňa v súlade s prílohou k tomuto nariadeniu.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa odo dňa nadobudnutia účinnosti.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. októbra 2009

Labels: 3
1
5
20